
LIETUVOS RESPUBLIKOS
PAKUOČIŲ IR PAKUOČIŲ ATLIEKŲ TVARKYMO ĮSTATYMO NR. IX-517 5 STRAIPSNIO PAKEITIMO
ĮSTATYMAS

2021 m.               d. Nr.
Vilnius

[bookmark: straipsnis1]1 straipsnis. 5 straipsnio pakeitimas
1. Pakeisti 5 straipsnio 1 dalį ir ją išdėstyti taip:
„1. Pakuotės, kad jas būtų galima identifikuoti ir klasifikuoti, gali būti ženklinamos, nurodant pakuotėms pagaminti naudotų medžiagų rūšis  ir tinkamiausią pakuočių atliekų tvarkymo būdą. Pakuočių ženklinimo tvarką nustato Vyriausybė arba jos įgaliota institucija.“
2. Pakeisti 5 straipsnio 2 dalį ir ją išdėstyti taip:
„2. Gamintojai ir importuotojai (arba jiems atstovaujančios organizacijos), patys ar kolektyviai organizuojantys pakuočių, įskaitant pakuotes, kurioms taikomas užstatas pagal šio įstatymo 11 straipsnio 1 ar 2 dalį, atliekų tvarkymą, be šio straipsnio 1, 3 ir 4 dalyse nurodyto ženklinimo, papildomai gali savo gaminių pakuotes žymėti kitais jų pačių pasirinktais ženklais, nurodančiais dalyvavimą atitinkamoje organizacijoje ar pakuočių atliekų tvarkymo sistemoje.“

[bookmark: straipsnis2]2 straipsnis. Įstatymo įsigaliojimas ir įgyvendinimas 
1. Šis įstatymas, išskyrus šio straipsnio 2 dalį, įsigalioja 2021 m. gegužės 1 d.

· Seimo kanceliarijos Teisės departamentas,
2021-04-21:
Atsižvelgiant į Seimo statute nustatytų įstatymų leidybos procedūrų trukmę, taip pat į tai, kad Seimo priimtas įstatymas pagal Konstituciją turi būti promulguojamas, diskutuotina, ar projekto 2 straipsnio 1 dalyje nustatyta įstatymo įsigaliojimo data – „2021 m. gegužės 1 d.“ yra reali.
Komiteto nuomonė - Pritarti.
Komiteto pasiūlymas: 
Pakeisti 2 straipsnio 1 dalį ir ją išdėstyti taip: 
„1. Šis įstatymas, išskyrus šio straipsnio 2 dalį, įsigalioja 2021 m. gegužės 1 d. 2021 m. birželio 1 d.

2. Lietuvos Respublikos Vyriausybė arba jos įgaliota institucija iki 2021 m. balandžio 30 d. priima šio įstatymo įgyvendinamuosius teisės aktus.

· Seimo kanceliarijos Teisės departamentas,
2021-04-21:
Jeigu būtų pritarta šiai pastabai ir įstatymo įsigaliojimo data būtų keičiama, tai atitinkamai turėtų būti tikslinama ir projekto 2 straipsnio 2 dalyje nustatyta įstatymo įgyvendinimo data – „2021 m. balandžio 30 d.“
Komiteto nuomonė - Pritarti.
Komiteto pasiūlymas: 
Pakeisti 2 straipsnio 2 dalį ir ją išdėstyti taip: 
2. Lietuvos Respublikos Vyriausybė arba jos įgaliota institucija iki 2021 m. balandžio 30 d. 2021 m. gegužės 31 d. priima šio įstatymo įgyvendinamuosius teisės aktus.

Skelbiu šį Lietuvos Respublikos Seimo priimtą įstatymą.

